Paypals populære browserudvidelse snyder forbrugerne for penge

Honey er en gratis browserudvidelse, der hævder at hjælpe online-shoppere med at spare penge ved automatisk at finde og anvende de bedste rabatkoder ved checkout. Siden lanceringen i 2012 har den tiltrukket millioner af brugere verden over og blev i 2020 opkøbt af PayPal. Men under overfladen gemmer der sig mørkere sider, som nu er kommet frem i lyset.

Udvidelsen profilerer sig som en hjælpende hånd til forbrugere, bliver nemlig anklaget for at snyde både sine partnere, forbrugere og producenter. Det hævder Jonathon, kendt som “Jono”, fra YouTube-kanalen MegaLag i en omfattende video, der kan ses længere nede i artikel.

Paypals Honey fungerer ved at scanne internettet for rabatkoder og automatisk anvende dem ved checkout. Det kan give brugerne store besparelser og synes umiddelbart som et win-win-tilbud. Men udvidelsen tjener sine penge på en model, hvor de får provision fra de e-handelsplatforme, de samarbejder med. Det sker gennem affiliate-links, som Honey automatisk indsætter, når en bruger foretager et køb via deres platform.

Anklager om snyd

Her er i korte træk, hvad Honey beskyldes for:

1. Manipulation af affiliate-links
Honey beskyldes for at ændre eksisterende affiliate-links, så de tjener provisionen i stedet for den oprindelige partner. For eksempel kan en influencer, der har brugt tid og ressourcer på at promovere en butik, miste deres kommission, hvis Honey overtager linket. Dette underminerer tilliden mellem butikker og deres reelle partnere.

2. Vildledning af forbrugere
Selvom Honey fremstår som en forbrugerfokuseret tjeneste, er besparelserne ikke altid så reelle, som de ser ud til. I nogle tilfælde undlader Honey at bruge rabatkoder eller nedsætter rabatterne. Derudover har flere forbrugere rapporteret, at udvidelsen tracker deres købsvaner, hvilket rejser spørgsmål om datasikkerhed.

3. Presser i sidste ende priserne op
Butikker og producenter oplever ofte, at Honey reducerer deres profit ved at anvende rabatkoder uden deres samtykke. Dette presser marginerne, især for mindre virksomheder, der ikke har ressourcerne til at absorbere tabene. Forbrugere, der bruger Honey, kan altså ende med at betale højere priser på andre produkter, fordi butikkerne forsøger at kompensere for de tabte indtægter.

Herunder videoen fra MegaLag. Den blev offentliggjort igår og har allerede fået mere end 3,5 mio. visninger. Jono fortæller i videoen, at der vil komme flere afsløringer i næste afsnit, hvor han kigger nærmere på blandt andet håndtering af brugerdata.

Paypals populære browserudvidelse snyder forbrugerne for penge